CELEX: 32016D1967
Language: fi
Date: 2016-11-08 00:00:00
Title: Komission täytäntöönpanopäätös (EU) 2016/1967, annettu 8 päivänä marraskuuta 2016, väliaikaisista kiireellisistä kasvinsuojelutoimenpiteistä Phytophthora ramorum Werres, De Cock & Man in 't Veld sp. nov. -organismin yhteisöön kulkeutumisen ja siellä leviämisen estämiseksi tehdyn komission päätöksen 2002/757/EY 3 artiklan muuttamisesta (tiedoksiannettu numerolla C(2016) 7075)

10.11.2016   
            
            
               FI
            
            
               Euroopan unionin virallinen lehti
            
            
               L 303/21
            
         KOMISSION TÄYTÄNTÖÖNPANOPÄÄTÖS (EU) 2016/1967,
   annettu 8 päivänä marraskuuta 2016,
   väliaikaisista kiireellisistä kasvinsuojelutoimenpiteistä Phytophthora ramorum Werres, De Cock & Man in 't Veld sp. nov. -organismin yhteisöön kulkeutumisen ja siellä leviämisen estämiseksi tehdyn komission päätöksen 2002/757/EY 3 artiklan muuttamisesta
   
      
         (tiedoksiannettu numerolla C(2016) 7075)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Komission päätöksen 2002/757/EY (2) 3 artiklan 1 kohdan ensimmäisen alakohdan mukaan tartunnalle alttiita kasveja ja tartunnalle altista puuta saa tuoda unionin alueelle ainoastaan, jos ne ovat kyseisen päätöksen liitteessä olevassa 1A ja 2 kohdassa vahvistettujen kiireellisten kasvinsuojelutoimenpiteiden mukaisia. Päätöksen 2002/757/EY 3 artiklan 1 kohdan toisessa alakohdassa säädetään Amerikan yhdysvalloista peräisin olevien Acer macrophyllum Pursh- ja Quercus spp. L. -lajien kuoretonta sahatavaraa koskevasta poikkeuksesta. Sitä voidaan tuoda unioniin 30 päivään marraskuuta 2016 asti noudattamatta kyseisen päätöksen liitteessä I olevaa 2 kohtaa edellyttäen, että kyseisen päätöksen liitteessä II vahvistettuja edellytyksiä noudatetaan.
            
         
               (2)
            
            
               Komission täytäntöönpanopäätöksessä (EU) 2015/893 (3) säädetään vaatimuksista, jotka koskevat kolmansista maista peräisin olevan Acer spp. -lajin kuorettoman sahatavaran tuontia unionin alueelle. Kyseisiä vaatimuksia pidetään tarpeellisina unionin alueen kasvien suojelemiseksi Anoplophora glabripennis (Motschulsky) -organismilta, eikä niitä koskeva poikkeus ole perustelu. Sen vuoksi kyseiseen kuorettomaan sahatavaran lajiin ei pitäisi enää soveltaa päätöksessä 2002/757/EY säädettyä poikkeusta.
            
         
               (3)
            
            
               Jäsenvaltioiden komissiolle määräajoin toimittamien tietojen perusteella voidaan päätellä, että päätöksen 2002/757/EY liitteessä II säädettyjen erityisten edellytysten soveltaminen riittää estämään haitallisten organismien kulkeutumista unionin alueelle. Jäsenvaltioiden pitäisi jatkaa kyseisten edellytysten soveltamista Amerikan yhdysvalloista peräisin olevan Quercus spp. L. -lajin kuorettoman sahatavaran osalta. Yhdysvaltojen toimittama teknisten tietojen arviointi osoittaa, että Kiln Drying Sawn Hardwood Lumber Certification Program -ohjelma, johon viitataan päätöksen 2002/757/EY 6 a artiklan 3 kohdassa, toimii tehokkaasti.
            
         
               (4)
            
            
               Sen vuoksi Amerikan yhdysvalloista peräisin olevaan Quercus L. -lajin kuorettomaan sahatavaraan sovellettavaa poikkeusta olisi pidennettävä 31 päivään joulukuuta 2026 asti, jotta vältetään tarpeettomat kaupan häiriöt kyseisen puutavaran osalta.
            
         
               (5)
            
            
               Sen vuoksi päätöstä 2002/757/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätöksen 2002/757/EY muuttaminen
   Korvataan 3 artiklan 1 kohdan toinen alakohta seuraavasti:
   
      ”Ensimmäisestä alakohdasta poiketen Amerikan yhdysvalloista peräisin olevan Quercus L. -lajin kuoretonta sahatavaraa voidaan 31 päivään joulukuuta 2026 asti tuoda unionin alueelle noudattamatta tämän päätöksen liitteessä I olevaa 2 kohtaa edellyttäen, että tämän päätöksen liitteessä II vahvistettuja edellytyksiä on noudatettu.”
   
   2 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä marraskuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission päätös 2002/757/EY, tehty 19 päivänä syyskuuta 2002, väliaikaisista kiireellisistä kasvinsuojelutoimenpiteistä Phytophthora ramorum Werres, De Cock & Man in 't Veld sp. nov. -organismin yhteisöön kulkeutumisen ja siellä leviämisen estämiseksi (EYVL L 252, 20.9.2002, s. 37).
   
      (3)  Komission täytäntöönpanopäätös (EU) 2015/893, annettu 9 päivänä kesäkuuta 2015, toimenpiteistä Anoplophora glabripennis (Motschulsky) -organismin unioniin kulkeutumisen ja siellä leviämisen estämiseksi (EYVL L 146, 11.6.2015, s. 16).